section_heading: Pobuna iz 1641.
paragraph_text: U listopadu 1641., nakon loše žetve i u prijetećoj političkoj klimi, Phelim O'Neill pokrenuo je pobunu, u nadi da će ispraviti razne nedaće irskih katolika zemljoposjednika. Međutim, nakon što je pobuna bila u tijeku, ljutnja dmorodačkih Iraca u Ulsteru prelila se u neselektivne napade na naseljenike u Irskoj. Irski katolici napali su plantažere diljem zemlje, a posebno u Ulsteru. Engleski pisci u to vrijeme procjenjivali su protestantske žrtve na više od 100.000, a William Petty, u svom istraživanju 1650.-ih, procjenjuje broj poginulih na oko 30.000. Novija istraživanja, međutim, temeljena na podrobnom istraživanju protestantskih izbjeglica prikupljenih 1642. godine, ukazuju na brojku od 4.000 doseljenika ubijenih izravno te do 12.000, koji su možda stradali od bolesti ili oskudice nakon što su protjerani iz svojih domova.<ref>John Marshall (2006). John Locke, Toleration and Early Enlightenment Culture, Cambridge University Press, ISBN 0-521-65114-X, str. 58, footnote 10, "Modern historians estimate the number massacred in Ireland in 1641 at between 2,000 and 12,000."